
 ປາກັນດູ ແລະ ປາກຸດຕິ



 Hemalatha Kanagalingam


R. Surendran



 ປາກັນດູ ແລະ ປາກຸດຕິ ກຳລັງເຮັດວຽກຂອງພວກເຂົາຢູ່, ທັນໃດນັ້ນ....



 ...ພວກເຂົາກໍ່ຖືກຈັບໂຕ! ປາກຸດຕິໄດ້ຫຼຸດອອກຈາກດາງແຫ, ແຕ່ປາກັນດູແມ່ນຍັງຕິດຢູ່ໃນນັ້ນ.



 ປາກຸດຕິ ໄດ້ກັດຕາໜ່າງແຫ ດ້ວຍແຂ້ວເຫຼັ້ມນ້ອຍໆຂອງລາວ. ປາກັນດູ ກໍ່ໄດ້ກັດຕາໜ່າງແຫ ດ້ວຍແຂ້ວເຫຼັ້ມໃຫຍ່ຂອງລາວ. ແຕ່ວ່າ, ດາງແຫກໍ່ຍັງບໍ່ຂາດ.



 ປາກຸດຕິ ໄດ້ອອກໄປຊອກຫາຄວາມຊ່ວຍເຫຼືອ.



 "ເຈົ້າສາມາດຊ່ວຍໝູ່ຂ້ອຍແດ່ໄດ້ບໍ?" ລາວໄດ້ຂໍ​ຄວາມ​ຊ່ວຍ​ເຫຼືອ​ຈາກເຕົ່າທະເລ.



 “ຂໍ​ໂທດຫຼາຍໆ, ປາ​ກຸດ​ຕິ, ແຕ່ຂ້ອຍບໍ່ສາມາດລອຍນໍ້າໄດ້ໄວພໍທີ່ຈະຊ່ວຍໜູ່ຂອງເຈົ້າໄດ້,” ເຕົ່າ​ທະ​ເລເວົ້າ



 "ເຈົ້າສາມາດຊ່ວຍໝູ່ຂ້ອຍແດ່ໄດ້ບໍ?" ລາວໄດ້ຂໍ​ຄວາມ​ຊ່ວຍ​ເຫຼືອ​ຈາກປາ​ວານ.



 “ຂ້ອຍຂໍໂທດເດີ້, ປາກຸດຕິ, ແຕ່ວ່າແຂ້ວຂອງຂ້ອຍມັນບໍ່ແຫຼມຄົມພໍ​,” ປາ​ວານ​ເວົ້າ.



 "ປາປາກເລື່ອຍນ້ອຍ, ເຈົ້າຊ່ວຍໝູ່ຂ້ອຍແດ່ໄດ້ບໍ່?" ປາກຸດຕິຮ້ອງຂໍ, ດ້ວຍຄວາມຮູ້ສຶກໝົດຫວັງ.



 "ແມ່ຂອງຂ້ອຍສາມາດຊ່ວຍໄດ້ເດີ້,​ ປາກຸດຕິ!" ປາປາກເລື່ອຍນ້ອຍເວົ້າ.



 ແຄັກ ແຄັກ ແຄັກ! ປາປາກເລື່ອຍນ້ອຍ ແລະ ແມ່ຂອງລາວຊ່ວຍປາກັນດູໜີອອກມາໄດ້.



 ປາກັນດູ ເປັນອິດສະຫຼະແລ້ວ!



 ປາກັນດູ, ປາກຸດຕິ, ປາປາກເລື່ອຍນ້ອຍ ແລະ ແມ່ຂອງລາວ ກໍ່ພາກັນລອຍອອກໄປທ່ຽວຫຼິ້ນນຳກັນ!



 ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

